St. Gummarus-kirken

St. Gummaruskirken (nederlandsk: Sint-Gummaruskerk, fransk: Saint-Gommaire) er en gotisk kirke i den belgiske byen Lier i Belgia, dedikert til Sankt Gummarus av Lier. Gummarus var en eremitt og helgen som levde på 700-tallet. Få tradisjoner om ham er overlevert. Byen Lier skal ha blitt grunnlagt av ham i 760. Tårnet i St. Gummarus kirke i Lier er kjent som Pepperbøssen (de peperbu). Dette tårnet er det eldste gotiske kirketårnet i Brabant og ble bygget etter Hendrik Meys' tegninger. Byggingen av tårnet begynte i 1378. Kirken er et fredet kulturminne. Historiske begivenheter Den 20. oktober 1496 stod bryllupet til Filip den smukke og Johanna av Castilla feiret her. Bryllupet ble forrettet av erkebiskop Hendrik van Beren av Cambrai. Under den seremonielle inntreden i Lier besøkte den unge Karl V, som hertug av Brabant, kirken, ledsaget av sin bestefar Maximilian av Østerrike. For anledningen var koret dekorert med en serie på fem kongelige lansettvinduer. Disse er gjort av Nicolaas Rombouts, hoffglassmester for Margarete av Østerrike, som skapte dem mellom 1516 og 1519. De ble bestilt av Maximilian, og er de eldste og best bevarte glassmalerivinduene i Nederlandene, og stilen er påvirket av den italienske renessanse. Et av dem avbilder Johanna av Castilla. Den norske erkebiskop Olav Engelbrektsson - den siste katolske erkebiskop i Nidaros - døde i Lier den 7. februar 1538, og ble gravlagt i St. Gummarus-kirken.Graven er marlkert med en plakett som ble avduket sav dronning Sonja under hennes offisielle besøk til Belgia. Den var leget av en trondheimsborger, Marit Wiklund. Kirken huser også en minneplakett for 60 ofre for første verdenskrig. Referanser